CELEX: 62011CN0449
Language: ro
Date: 2011-09-01 00:00:00
Title: Cauza C-449/11 P: Recurs introdus la 1 septembrie 2011 de Solvay Solexis SpA împotriva Hotărârii Tribunalului (Camera a șasea extinsă) pronunțată la 16 iunie 2011 în cauza T-195/06, Solvay Solexis/Comisia

22.10.2011   
            
            
               RO
            
            
               Jurnalul Oficial al Uniunii Europene
            
            
               C 311/29
            
         Recurs introdus la 1 septembrie 2011 de Solvay Solexis SpA împotriva Hotărârii Tribunalului (Camera a șasea extinsă) pronunțată la 16 iunie 2011 în cauza T-195/06, Solvay Solexis/Comisia
   (Cauza C-449/11 P)
   2011/C 311/48
   Limba de procedură: italiana
   
      Părțile
   
   
      Recurentă: Solvay Solexis SpA (reprezentanți: T. Salonico, G. L. Zampa și G. Barone, avocați)
   
      Cealaltă parte în proces: Comisia Europeană
   
      Concluziile recurentei
   
   
               —
            
            
               Anularea hotărârii atacate și a deciziei în măsura în care acestea constată participarea Ausimont la încălcare anterior lunilor mai-septembrie 1997 și, în consecință, recalcularea amenzii aplicate recurentei la articolul 2 din decizie;
            
         
               —
            
            
               anularea hotărârii atacate și a deciziei în măsura în care, cu privire la perioada ulterioară lunilor mai-septembrie 1997, acestea nu recunosc gravitatea redusă a conduitei Ausimont, având în vedere lipsa participării acesteia la înțelegerea privind restrângerea capacităților și în măsura în care o includ într-o categorie greșită în scopul stabilirii cuantumului de bază al amenzii și, în consecință, recalcularea amenzii aplicate recurentei la articolul 2 din decizie, sau
            
         
               —
            
            
               cu titlu subsidiar față de cele de mai sus, anularea hotărârii atacate în măsura vizată la punctele precedente și trimiterea cauzei la Tribunal, în vederea pronunțării unei noi hotărâri;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   
               I.
            
            
               Încălcarea articolului 101 TFUE și a articolului 2 din Regulamentul nr. 1/2003 (1), motivare contradictorie și insuficientă, și, corelativ, denaturarea vădită a elementelor de probă, în măsura în care nu s-a demonstrat că, în perioada dintre luna mai 1995 și lunile mai-septembrie 1997, conduita Ausimont ar putea fi calificată drept participare la un „acord” sau la o „practică concertată”, precum și lipsa motivării în ceea ce privește respingerea probelor obiective furnizate de recurentă pentru a demonstra comportamentul pronunțat concurențial și independent al Ausimont în perioada menționată.
            
         
               II.
            
            
               Încălcarea principiilor egalității de tratament, nediscriminării și securității juridice, inclusiv prin nerespectarea Liniilor directoare din 1998 privind metoda de stabilire a amenzilor (2), precum și lipsa motivării și denaturarea vădită a elementelor de probă, în ceea ce privește aprecierea gravității conduitei Ausimont și stabilirea sancțiunii aplicate acesteia.
            
         
      (1)  Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO L 1, p. 1, Ediție specială, 08/vol. 1, p. 167, rectificare în Ediție specială, 08/vol. 4, p. 269).
   
      (2)  Liniile directoare privind metoda de stabilire a amenzilor aplicate în temeiul articolului 15 alineatul (2) din Regulamentul nr. 17 și al articolului 65 alineatul (5) din Tratatul CECO (JO 1998, C 9, p. 3, Ediție specială, 08/vol. 3, p. 69).